Angliya kubogi. “Yunayted”, “Lester” va “Arsenal” Angliya kubogida davom etadi, premyer-liganing 5 ta jamoasi esa ishtirokini yakunladi

Futbol bo‘yicha Angliya kubogining 1/32 final uchrashuvlari davom etmoqda. Mazkur bosqich “Manchester Siti”ning navbatdagi bosqichga yo‘l olishi bilan start olgandi.

7-yanvar holatiga ko‘ra, premyer-liganing 5 klubi turnir bilan xayrlashdi: “Vest Bromvich”, “Stok Siti”, “Bornmut”, “Suonsi” va “Everton”. Dastlabki uch klub quyi liga vakillariga imkoniyatni boy berib qo‘ydi.
“Manchester Yunayted” futbolchilari “Siti” kabi yirik g‘alabani tantana qildi va navbatdagi bosqich chiptasini qo‘lga kiritdi. Ueyn Runining goli bilan boshlangan bellashuv, Reshfordning dubli bilan yakun topdi.

Londonning “Arsenal” klubi esa o‘z irodasini namoyish qildi. Bunda fransiyalik Olivye Jiru jamoasini so‘nggi daqiqadagi goli bilan qutqarib qolgani e’tiborga molik.

Mamlakatning amaldagi chempioni “Lester” ham navbatdagi bosqich masalasini safarda — “Everton” maydonida hal qila oldi.
Ma’lumot uchun, “Chelsi”, “Liverpul”, “Tottenhem” kabi yetakchi klublar bugun — 8-yanvar kuni maydonga tushadi. Mazkur bosqichda durang bilan yakuniga yetgan o‘yinlar qaytadan, mehmon jamoa maydonida o‘tkaziladi.
Angliya kubogi
 1/32 final
 7-yanvar, shanba
Gollar: Ueyn Runi, 7 (1:0). Antoni Marsyal, 15 (2:0). Markus Reshford, 75 (3:0). Markus Reshford, 79 (4:0).
Gollar: Romelu Lukaku, 63 (1:0). Ahmed Musa, 66 (1:1). Ahmed Musa, 71 (1:2).
Gollar: Abel Ernandes, 78 (1:0). Josh Taymon, 90+3 (2:0).
Gollar: Morison, 26 (1:0). Kammings, 49 (2:0). Fergyuson, 90+3 (3:0).
Gollar: Virjil van Deyk, 38 (0:1). Uittaker, 52-pen (1:1). Maya Yoshida, 67 (1:2). Neysmit, 90+2 (2:2).
Gollar: Elder Koshta, 29 (0:1). Doerti, 80 (0:2).
Gollar: Kristian Kabasele, 21 (1:0). Jerom Sinkleyr, 77 (2:0).
Gollar: Mett Fillips, 35 (1:0). Bent, 51 (1:1). Ins, 54 (1:2).
Gollar: Kallum Robinson, 7 (1:0). Aaron Remzi, 46 (1:1). Olivye Jiru, 89 (1:2).